open-index/open-wikipedia-markdown huggingface dataset:
Sturla Eide

**Sturla Eide** (født 1975) er en norsk felespiller bosatt på Fannrem i Orkland kommune. Han jobber som utøvende musiker, kulturskolelærer og kulturformidler i Skaun kommune. Eide har utgitt flere CD-er og mottatt flere utmerkelser og stipender siden han startet som profesjonell musiker i 1998.

Det prosjektet Eide har jobbet mest med er «Flukt», som han startet i 1998/1999. Siden da har han også samarbeidet med Andreas Aase i duoen «sturla | andreas». Andre musikere han har jobbet mye med er Ronny Kjøsen, Øystein Sandbukt, og Lasse Sörlin. Han har hovedsakelig lært å spille fele av Ragnvald Bolme og Arild Hoksnes.

Sturla Eide har komponert flere kjente melodier der bl.a. «Dimmisjonspols» (også skrevet Dimisjonspols)nok er den mest kjente.

## Diskografi
* *[[Åsmund & Sturla]]* (1997), med Åsmund Svenkerud
* *[[Glimmer (album)|Glimmer]]* (2003), med Andreas Aase
* *[[Murru]]* (2007)
* *[[Triller]]* (2010)
* *[[Slåtter fra Meldal og Orkdal, vol 1]]* (2010)
* *[[Slåtter fra Meldal og Orkdal Vol. 2 og 3]]* (2012)

### Flukt
* *[[Spill (album)|Spill]]* (2002)
* *[[Drufiacc]]* (2004)
* *[[Stille før stormen (Flukt-album)|Stille før stormen]]* (2008)

### [[Strengfolket]]
* *[[Nytt i gamle spor]]* (1993)

### Andre deltagelser
* Gluntan: *[[Gluntan tvers gjennom]]* (1994)
* Lillebror Vasaasen: *[[5 års jubileum – 12 Gammeldansmelodier]]* (1995)
* Gluntan: *[[Gluntan's gull 3 & 4]]* (1995)
* Grappa: *[[Folkemusikk frå Trøndelag]]* (1995)
* Grappa: *[[Norsk folkemusikk 1–10]]* (1995)
* Heilo: *[[Norske turdansar – Turdansar frå Vestlandet]]* (1998)
* Småviltlaget: *[[Lader om]]* (1999)
* Hans Rotmo & Skrujern: *[[Bønder i solnedgang]]* (2000)
* Gåte: *[[Gåte EP]]* (2000)
* Dipsomaniacs: *[[Stethoscophic Notion]]* (2001)
* Nidelven Grammofon: *[[Gammeldans-Norge samles! Nr. 3]]* (2001)
* Too Far Gone: *[[Tia flyg]]* (2002)
* Hustad: *[[Hustad Promotion]]* (2002)
* Christina Lundqvist: *[[Gammaldans frå grensetraktene]]* (2002)
* Norsk Folkemusikk- og Danselag: *[[www.folkogdans.no vol. 2]]* (2003)
* Hans Rotmo: *[[Spæll åt mæ – Oppsummering av Hans Rotmos musikk: 1974–2003]]* (2003)
* Music Export Norway: *[[Norway Now – World Traditional]]* (2004)
* Gåte: *[[Iselilja]]* (2004)
* Too Far Gone: *[[Like Refugees]]* (2004)
* Sie Gubba: *[[Sie Gubba (album)|Sie Gubba]]* (2006)
* Liv Marit Wedvik: *[[Riding Out the Storm]]* (2006)
* Søndre Trondhjems Spellmannslag: *[[Den er grei ja]]* (2006)
* 2L: *[[Sampler 2007 – The Nordic Sound]]* (2007)
* Norsk Folkemusikk- og Danselag: *[[www.folkogdans.no vol. 4]]* (2007)
* Folkelarm/Etnisk musikklubb: *[[FolkeLarm Oslo2008]]* (2008)
* Etnisk musikklubb: *[[Music From Norway and Beyond]]* (2013)

## Stipender og utmerkelser
* 1990 – Asmund Bjørkens talentpris (Delt ut under «Belg & Båggå» i Ålen)
* 2006 – Arbeidsstipend fra Norsk kulturråd
* 2009 – Fylkeskunstner i Sør-Trøndelag

## Referanser


## Eksterne lenker
* 
*
Bløff (band)

**Bløff** var et norsk band. I 1996 ga de ut en selvtitulert demo. I mars 1997 ble de landskjente da de ga ut singelen *«Harde kår»* med et omslagsbilde som var likt logoen til Coca-Cola produktet Urge. Låta ble A-listet på NRK. Coca-Cola krevde at singlen måtte trekkes fra markedet for å unngå søksmål. Plateselskapet EMI valgte å ikke gi den ut med nytt omslag. I april kom de ut med singlen *«Min verden»*, hvor de hadde bildet av Norges riksvåpen på omslaget, uten krone og med erigert hale mellom bena. Dette ga på nytt bandet omtale i avisene. I september samme år kom EP-en *Greatest hittil*. I 1998 kom debutalbumet *[[Popstjerner]]*, og 4-spors singlen *«Popstjerne»* på Sonet. *Popstjerner* fikk terningkast 5 i Dagbladet. Bandet fikk kritikk fra Jahn Teigen da de harselerte med ekskona (dengang kona) til Morten Harket i teksten på «Popstjerne». Sangen ble også gitt ut på samlealbumet *[[Norsk rock på norsk]]* i 2000.

Bandet hadde egen fanklubb, Bløff Army, med over 1000 medlemmer på det meste.

Etter at bandet ble oppløst spilte Pål Tolstrup, Kim Granaas og Lasse Thorsen sammen med Jarle Hvidsten i bandet Corbin, men Granaas sluttet etter ikke altfor lenge og Andreas Eide Larsen tok over som gitarist. Corbin ga ut musikkalbumet *Face Yourself* i 2003, produsert av Ole Evenrud. Bandet ble oppløst i 2008, Kim Granaas startet sitt eget soloprosjekt med Andreas Eide som produsent, han har gitt ut en EP under navnet October, som har fått gode kritikker for sine tekster og tilstedeværelse. Anders Buaas begynte i bandet Absolute Steel under navnet «Andy Boss», og turnerte sammen med Paul Di'Anno i Norge. Han driver også Anders Buaas Recording Studio i Larvik, 
Kim Granaas ga ut soloalbumet "Violence is a Sign of weakness" i november 2015 med 
Andreas Eide Larsen på miks og som coprodusent under navnet October,
Kim Granaas skrev alle sangene, bortsett fra to som han skrev sammen med AlDeloner (Atle Bystrøm) fra bandet Midnight Choir, Black Dove og Stargazer.
Albumet ble meget godt mottatt av pressen,
Kim Granaas ga ut albumet på sin egen label, Brigadoon Records.

## Diskografi
**Bløff* (demo) 1996
**Harde kår* (singel) 1997
**Min verden* (singel) 1997
**Greatest hittil* (EP) 1997
**Popstjerne* (singel) 1998
**[[Popstjerner]]* (CD) 1998

## Medlemmer
*Anders Buaas – gitar
*Pål Tolstrup – vokal
*Kim Granaas – gitar
*Lasse Thorsen – trommer

## Referanser
Popstjerner

***Popstjerner*** er debutalbumet til rockebandet Bløff fra Larvik.

Albumet er det eneste full-lengde studioalbum som bandet ga ut.

## Sporliste
# «Intro» (0:22)
# «Tidsmaskin» (3:12)
# «Se på meg!!» (4:03)
# «Popstjerne» (3:03)
# «Peil» (3:56)
# «Dit hvor verden ender» (2:52)
# «Interessant liv» (2:27)
# «Finnes ingen her» (4:32)
# «Desperat» (2:51)
# «Superhelt» (3:13)
# «Harde kår» (3:07)
# «Tidene forandrer seg» (3:20)

## Personell
* Anders Buaas – gitar
* Pål Tolstrup – vokal
* Kim Granås – gitar
* Lasse Thorsen – trommer

## Eksterne lenker
Norsk rock på norsk

***Norsk rock på norsk*** er et samlealbum med norsk rockemusikk.

Albumet ble utgitt 13. november 2000 av Scream Music Entertainment, katalognummer SMECD0805.

## Sporliste
# TNT – «Harley-Davidson» (4:03) (Dag Ingebrigtsen, G. Alfheim)
# Ingenting – «Dommedag» (3:28) (Ingenting)
# Magnus Grønneberg – «La La La» (4:04) (J. Christensen, M. Grønneberg)
# Jonas Fjeld – «Texas Jensen» (3:26) (Jonas Fjeld, Ole Paus)
# CC Cowboys – «Vill, vakker & våt» (3:38) (Magnus Grønneberg)
# Gartnerlosjen – «Intens død» (2:16) (E. Hegerberg)
# Bløff – «Popstjerne» (3:03) (Bløff)
# Cornflakes – «Vinner» (2:57) (F. Holm)
# Saft – «Vatn og ved» (3:35) (Ove Thue)
# Superluna – «Sikkert ingenting å være redd for» (3:31) (K. Gilbert)
# Raga Rockers – «Noen å hate» (2:42) (M. Krohn)
# Dødsverk – «Mer» (3:41) (Dødsverk)
# Black Debbath – «Problemer innad i Høyre» (4:18) (Black Debbath, Lars Lønning)
# Gartnerlosjen – «Møllerens datter» (3:17) (Kristopher Schau, Lars Lønning)
# Svigermors Drøm – «Fort» (2:54) (M. W. Simensen)
# CC Cowboys – «Når du sover» (3:22) (Magnus Grønneberg)
# Jannicke – «Sin egen stil» (3:10) (G. J. Jarlum)

## Eksterne lenker
* Discogs – ''Norsk rock på norsk''
Ivar Vereide

**Ivar Vereide** (født 1955) er en norsk reklamemann og musiker, som siden 2000 har arbeidet i reklamefirmaet Dinamo Han har vunnet Gullfisker og
jobbet tidligere for Scaneco (1976–92) og New Deal DDB (1992–2001)
Han har spilt i bluesgruppen Heavy Gentlemen med Knut Reiersrud.  Vereide har sittet i styret for Bellona.  

## Referanser
Globalskolen

**Globalskolen** gir nettbasert kompletterende grunnskoleopplæring i norsk, samfunnsfag og KRLE på første til tiende årstrinn. Globalskolen startet i 1998. I 2021 hadde skolen 1200 elever i mer enn 100 forskjellige land. Globalskolen AS er eid av Volda kommune, og hovedkontoret ligger i Volda. Skolen har 25 ansatte bosatt rundt i Norge. Globalskolen delfinansieres av offentlige midler til kompletterende undervisning.

Globalskolen er et undervisningstilbud i norsk, samfunnsfag og KRLE for elever i grunnskolealder bosatt i utlandet. Undervisningen skjer via Internett gjennom læringsplattformen Canvas og er ukeplanbasert. Tilbudet er skreddersydd for familier som ønsker å holde kontakten med Norge og norsk skole. Globalskolen gir undervisning med hovedvekt på lese- og 
skriveopplæring. Ordinære norske fagplaner ligger til grunn. 
Opplegget er godkjent av Utdanningsdirektoratet og kommer inn under ordningen for kompletterende undervisning. Tilbudet gjelder også for elever som har norsk som andrespråk. Elevene skal bruke 
minimum 90 minutter per uke på opplæringen i hvert semester – som er på 15 uker.

## Eksterne lenker
* Globalskolen
Metodistkirken i Stavanger

**Metodistkirken** er en kirke for Metodistmenigheten i Stavanger.

## Eksterne lenker
*  Metodistkirken – Stavanger
Baptistkirken i Stavanger

**Baptistkirken** er en kirke i Stavanger som ble brukt av Stavanger baptistmenighet, som nå bruker Evangeliehuset til møter.

## Eksterne lenker
*  Baptistkirken – Stavanger
Møysalen nasjonalparksenter

**Møysalen Nasjonalparksenter** (MNS) er et nasjonalparksenter ved Møysalen nasjonalpark i Hennes i Hadsel kommune, Nordland. Det ble etablert i 2007 som en videreføring av Møysaltur BA. På senteret drives kafe, matvarebutikk og guidetjeneste.

## Eksterne lenker
*
Ferjesambandet Mortavika–Arsvågen

**Mortavika–Arsvågen** er et ferjesamband på europavei 39 over Boknafjorden mellom Bokn og Stavanger kommune. Sambandet betjenes av Fjord1 med de fire gassferjene MF «Mastrafjord», MF «Stavangerfjord», MF «Boknafjord» og MF «Raunefjord», med MF «Bergensfjord» som reserve. Overfarten tar cirka 25 minutter.

Boknafjordtunnelen er under bygging og vil erstatte ferjesambandet.

## Historie
Ferjesambandet Mortavika–Arsvågen ble åpnet samtidig med åpningen av Rennfast 30. november 1992. De første årene ble sambandet trafikkert av ferjene MF «Rennesøy» og MF «Masfjord». I 2001 ble MF «Boknafjord» (1986) satt inn som tredje ferje. Fjord1 vant anbud for sambandet og satte i 2007 inn gassferjene MF «Stavangerfjord» og MF «Mastrafjord». 1. januar 2012 ble den nye gassferja MF «Boknafjord» satt inn i sambandet.

I 2019 ble  MF «Raunefjord» og MF «Bergensfjord» overflyttet til sambandet. Fanafjord ble utleid til Elbferry og gikk på et nyoppstartet samband i Tyskland.
Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.

## Se også
* Rennfast

## Referanser
Yangqin

**Yangqin** (kinesisk: 洋琴; pinyin: *Yángqín*), et trapesoid hakkebrett, er et kinesisk strengeinstrument som har sitt historiske utspring i det arabisk-persiske område. I den gamle kinesiske kategorisering av musikkinstrumenter, bayin («åtte klanger»), hører det til kategorien *silke*. Strengenes antall kan variere. Man slår på strengene med tynne staver.


Image:Yangqin1.jpg
Image:Yangqin strikers.jpg
Image:Yangqin side.jpg
Image:Yangqin5.jpg


## Eksterne lenker
* Chinesisches Hackbrett: Yangqin
* Hou Yilan spiller 金翎思-满乡随想, komponert av Hanli Liu
* Tre stykker fremført på ''yangqin
Senatorvalget i Minnesota i 2008

**Senatorvalget i Minnesota i 2008** ble avholdt i Minnesota samme dag som presidentvalget i USA 2008, 4. november 2008. Det første valgresultatet viste at sittende senator Norm Coleman ledet med 215 stemmer på Al Franken i valget hvor det ble avgitt mer enn 2,8 millioner stemmer. Den demokratiske kandidaten Al Franken, som representerer Minnesotas demokratiske bonde- og arbeiderparti, krevde omtelling, og 5. januar 2009 viste den at Franken vant med 225 stemmer. Coleman anket til valgstyret, som 31. mars avgjorde at 351 tidligere avviste stemmer skulle telles. Frankens ledelse vokste til 312 stemmer, og valgstyret erklærte han som vinner 13. april.

Coleman anket avgjørelsen, men Minnesotas høyesterett avviste saken. Al Franken ble senator 7. juli 2008, åtte måneder etter valget.

## Referanser
Amir Khaleghi

**Amir Khaleghi** er en iransk statsborger som er dødsdømt for et angivelig drap han begikk da han var mindreårig. Dødsdommen, som skulle eksekveres 22. februar 2009, ble utsatt etter press fra blant annet Norge.

Khaleghi var 16 år da han kjøpte alkohol i et alkoholutsalg, blandet det med appelsinjuice og ble full. Han så noen venner som stod på et fortau ved en handelsmann og på spøk sa han til handelsmannen at han ikke skulle selge noe til guttene. En slåsskamp brøt ut, og uten foranledning ble Ali Malekpour stukket i brystet og dør. Khaleghi husker ikke hvordan dette skjedde, han sier han vandret rundt til han var edru og var da trist og fylt av anger over det som hadde skjedd. Han dro til byen Qom og senere til Jamkaran hvor han meldte seg til politiet. Han fortalte da at han hadde drukket, og det han husket av hendelsen. Branch 74 dømte han deretter for «ghesas» (mord) som senere ble bekreftet av Branch 27 av høyesterett.

Under saken hadde han Sayed Ahmad Mobarragh som statlig oppnevnt forsvarer. Mohammad Mostafaei sier at Khaleghi ble dømt selv om retten tok i betraktning at han var påvirket av alkohol, at han var mindreårig og at det er et brudd på artikkel 37 i grunnloven at ekspertrådet hadde dømt han for mord.

Khaleghi skal henges 6. mai 2009. Det har vakt oppmerksomhet at dødsdommer blir forsøkt gjennomført og eksekvert i Iran, til tross for internasjonal oppmerksomhet etter saken med Delara Darabi. Han er planlagt henrettet samtidig som Safar Angooti.

## Referanser
Nordal skole

**Nordal skole** er en barneskole i Lier i Buskerud.

Bygningen ble bygd i 1921, mens klasseromsfløyen og sløydsalen ble bygd på 1960-tallet. I 2002 ble det bygd på en ny toppetasje; skolen hadde tidligere flatt tak, men fikk med dette skråtak.

Skolen dekker 1. – 7. klassetrinn, og har ca. 70 elever og 10 lærere. Den har SFO, og Borgestad barnehage ligger vegg i vegg.

## Eksterne lenker
* Lier kommune - ''Nordal skole''
Christian Smit

**Christian Sundt Smit** (1886–1960) var en norsk advokat, fylkesmann og antroposof.

## Liv og virke
### Bakgrunn
Christian Smit var sønn av overrettssakfører Didrik Lyder Smit (1849–94) og Jacoba Johanne Sundt (1856–1936), og barnebarn av forretningsmagnaten Christian Sundt. Etter jusstudier i Christiania ble han cand. jur. i 1909. Etter å ha vært sakfører- og dommerfullmektig i Bergen og Bodø åpnet han egen sakførerpraksis i Bergen i 1915 som han drev til 1925. Mellom 1919 og 1925 var han også konstituert som fylkesmann i Bergen og Hordaland i flere perioder, til sammen 2,5 år.

### Antroposof
Christian Smit var blant pionérene i den norske antroposofiske bevegelsen. Lesningen av Rudolf Steiners bok *Kristendommen som mystisk kjensgjerning* fikk avgjørende betydning for ham. Smit reiste til Berlin i Tyskland for å møte Steiner rett etter fullført juridikum vinteren 1910-11. Tilbake i Norge  engasjerte Christian Smit seg i Antroposofisk Selskap i Bergen. 

I 1913 var Rudolf Steiner i Bergen i forbindelse med et norgesbesøk, og han bodde da hos Christian Smits mor, Jacoba Johanne Smit. 

### Prest i Kristensamfunnet
I sitt 40. år avbrøt Christian Smit juristkarrièren og reiste til Stuttgart, der han studerte ved Kristensamfundets presteseminar og ble presteviet av trossamfunnets leder, Friedrich Rittelmeyer. I 1927 ble han den første presten i Kristensamfundet i Norden. Han virket som prest frem til året han døde.

## Referanser


## Litteratur
* *Veien til religiøs fornyelse, Kristensamfunnets pionérår i Norge 1927-60*, John Baum, 2009
* Norsk biografisk leksikon

## Eksterne lenker
* Christian Smit om oppvekst og møte med Rudolf Steiner, ''Veien til religiøs fornyelse, Kristensamfunnets pionérår i Norge 1927-60'', Kap 1 
* Kristensamfunnet
Intet nytt fra Vestfronten (film)

***Intet nytt fra Vestfronten*** er blitt filmatisert i tre utgaver, to kinofilmer fra henholdsvis 1930 og 2022, og en tv-film fra 1979:
**[[Intet nytt fra Vestfronten (1930)]]*
**[[Intet nytt fra Vestfronten (1979)]]*
**[[Intet nytt fra Vestfronten (2022)]]*
Safar Angooti

**Safar Angooti** er en iransk statsborger som er dødsdømt for et angivelig drap han begikk da han var mindreårig. Han var 17 år da han drepte en jevnaldrende i et sjalusidrama. I slike saker er det praksis i Iran at utfallet av saken påvirkes av den fornærmedes familie. Faren til drapsofferet har i den anledning uttalt at han mener at Angooti fortjener å dø.

Angooti skal henges 6. mai 2009. Det har vakt oppmerksomhet at dødsdommer blir forsøkt gjennomført og eksekvert i Iran, til tross for internasjonal oppmerksomhet etter saken med Delara Darabi. Han er planlagt henrettet samtidig som Amir Khaleghi.

## Referanser
Se (instrument)

**Se** (kinesisk: 瑟; pinyin: *sè*) er et antikk og ikke lenger benyttet kinesisk strengeinstrument tilhørende familien siterer. Det eldste eksemplaret som er funnet stammer fra De stridende staters tid (446 f.Kr. - 221 f.Kr.).

*Se* er beslektet med den mer moderne kinesiske siteren (guzheng) og nevnes i antikke kinesiske tekster vanligvis sammen med den også fortsatt spilte siteren guqin. Antallet strenger var normalt 25, men ved arkeologiske utgravninger er det funnet eksemplarer med 24, 23 og 19 strenger. *Se* var et viktig instrument i det antikke Kina men kom siden til å bli erstattet av andre, og forsvant til slutt helt. I dag fins det en viss interesse i Kina for å vekke liv i *se* og andre «utdødde» instrument. *Se* betraktes av de fleste som opprinnelsen til guzheng og dermed også til flere andre østasiatiske siterer som for eksempel den japanske koto.

## Kilder
*Cultural China: Arts Music and Dance - Se Besøkt 29. desember 2015
Livonets

**Livonets** eller **livonaise** er en historisk tsar-russisk sølvmynt som ble benyttet i provinsene Livland og Estland i andre halvdel av 1700-tallet.

Myntene ble slått og utgitt av tsarina Elisabeth av Russland i 1756–1757, og bar inskripsjonen «MONETA LIVOESTHONICA», skrevet med latinske, ikke kyrilliske bokstaver.

Forsiden bar et portrett av tsarina Elisabeth. Baksiden bar tsarrikets våpen, en dobbeltørn, med Riga og Revals byvåpen på brystet.

Én livonets tilsvarte 96 kopek, så en halv livonets var 48 kopek og en kvart var 24 kopek.

Vekten av myntene var henholdsvis 26 gram, 13 gram og 6,5 gram med ca. 75 % sølvinnhold. Egne småmynter ble også utgitt på 4 kopek (1,1 gram) og 2 kopek, uten bildet av tsarinaen.

## Referanser
National Academy of Sciences

**National Academy of Sciences** (**NAS**) er et amerikansk vitenskapsakademi. Medlemmer arbeider *[[pro bono]]* som «rådgivere for nasjon på vitenskap, ingeniørkunst og medisin.»

NAS ble grunnlagt av president Abraham Lincoln i 1863 under den amerikanske borgerkrigen for å «etterforske, undersøke og rapportere innen vitenskap eller kunst». 

Akademiet har en meget sterk rolle i det amerikanske samfunn, og utføre forskning på direkte bestilling både Det hvite hus til andre offentlige institusjoner og avdelinger. NAS består (2006) av om lag 2000 medlemmer og 350 utenlandske samarbeidspartnere («*foreign associates*»). Av de sistnevnte er 200 nobelprismottakere. Tidsskriftet *Proceedings of the National Academy of Sciences* (PNAS) er akademiets offisielle tidsskrift. 

Nordmenn som er valgt inn som *foreign associate* i NAS er Per Andersen (1994), Agnar Sandmo (2009), Johan P. Olsen (2011), Edvard Moser (2014) og May-Britt Moser  (2014). Tidligere medlemmer er blant andre fysikeren Vilhelm Bjerknes, matematikeren Sophus Lie, oseanografen Bjørn Helland-Hansen, oseanografen Harald Ulrik Sverdrup og statsviteren Stein Rokkan.

Akademiet deler blant annet ut Charles Doolittle Walcott-medaljen for å stimulere forskning om liv og historie i tidsperiodene prekambrium og kambrium. 

## Referanser


## Eksterne lenker
*
Şalom

***Şalom*** (hebraisk: *שלום*, bokmål: *[[fred]]*) er en tyrkisk-jødisk ukeavis som gis ut i Tyrkia på tyrkisk og ladino med et opplag på ca. 5 000. Navnet er shalom skrevet på tyrkisk. Den trykkes i Istanbul og distribueres i Tyrkia og andre nasjoner. Avisen ble etablert av den tyrkiske journalisten Avram Leyon 29. oktober 1947 og har hovedkontor i Istanbul. Sjefredaktør er Yakup Barokas.

## Eksterne lenker
*  
*
Peder Knudsen

**Peder Knudsen** (født 1819 i Vågå, død 1863 i Ålesund) var en norsk organist. Han er best kjent for å ha satt melodi til julesangen «Jeg er så glad hver julekveld».

Knudsen var født på plassen Bakken som sønn av husmannen og bygdesangeren Knut Bakken. Knudsen gikk først i skredderlære, men flyttet til Christiania for å utvikle sitt musikalske talent. Han var særlig god til å spille fiolin. I hovedstaden ble Knudsen opptatt i militærmusikken, der han også lærte å spille andre instrumenter. Knudsen spilte blant annet under ledelse av den kjente fiolinisten Ole Bull. I Christiania hadde Knudsen også kontakt med kordirigenten Johan Diederich Behrens. 

Knudsen flyttet til Holmestrand, der han var sanginstruktør. I 1854 flyttet han igjen, denne gangen til Kragerø, der han også var aktiv i byens musikkliv og som komponist og arrangør. I 1859 ble stillingen som organist i Ålesund utlyst og Knudsen fikk denne jobben. Han ble den første organist i Ålesund kirke. Det var senere samme år, etter at han hadde tiltrådt organistjobben i Ålesund, at han satte melodi til «Jeg er så glad hver julekveld». Teksten er skrevet av Marie Wexelsen.

Knudsen er begravet på kirkegården ved Ålesund kirke. I 1948 ble det reist et minnesmerke utført av Ambrosia  Tønnesen ved kirken, med Knudsens portrett i relieff.

## Kilder
* «Knudsen, Peder», i Lars Aanestad (red.): *Kristen sang og musikk*, 2. bind, Oslo: Runa, 1965, spalte 69.
Guqin

**Guqin** (kinesisk: 古琴; pinyin: *Gǔqín*, Wade-Giles: *Ku-ch'in*) er et av de eldste fortsatt spilte kinesiske strengeinstrumentene, og det som tradisjonelt har hatt den klart høyeste status. Det er kjent fra ca. 1000 f.Kr. Guqin er laget av et enkelt langt trestykke og har 7 strenger. Det er en type siter eller harpeleik.

Å kunne spille  på *guqin* (eller *qin* som det ble kalt innen behovet for å skille det fra andre strengeinstrumenter gjorde at *gu*, «antikk», ble tilføyd navnet på 1800-tallet) ble ansett som en av De fire kunster en dannet person måtte beherske.

I den eldste tiden varierte utformingen av instrumentet. Under Tang-dynastiet (618&nbsp;--&nbsp;907) fikk det sin definitive utforming: langsmalt og med syv strenger og med en grunn resonanskasse. Den spilles alltid monofont med høyre hånd. Med venstre hånd kan man avstedkomme forskjellige slags vibrato, som gir mulighet til en mengde variasjoner i komposisjonen. Klangen minner i noe grad om den vestlige lutten.

I Beijing finnes et eget forskningsinstitutt for aspekter ved guqin-instrumentet.

Instrumentene er ofte utstyrt med inskripsjoner og sigiller av forskjellig slag.

På gamle instrumenter sprekker gjerne lakken, men det anses bare å være et skjønnhetstegn, og forskjellige sprekkmønstre får sine egne navn.

Instrumentet og musikken er skrevet inn på UNESCOs liste over Mesterverker i muntlig og immateriell kulturarv.

Guan Pinghu var en kjent musiker som spilte på guqin.

## Bibliografi
* Manfred Dahmer: *Qin – die klassische chinesische Griffbrettzither*, ML-Verlag
* Cecilia Lindqvist: *Qin*. Albert Bonnier, 

## Referanser


## Eksterne lenker
* 
* John Thompson's Silk-stringed Qin En meget omfattande side på engelsk om guqin.
Kalev

**Kalev** er et estisk selskap som produserer sukkertøy og ulike næringsmidler. Kalev ble startet av en baker i Tallinn i 1806. Produksjonen omfatter bl.a marsipan og sjokolade siden midten av 1800-tallet. Det er et av Estlands eldste selskaper med røtter tilbake til Tsar-Russland.

Under selvstendighetsperioden 1921-1940 eksporterte de estiske sukkertøysprodusentene til både USA, Europa og Kina. I årene 1940–48 ble sjokolade- og sukkertøyindustrien i Tallinn omstrukturert og etterhvert nasjonalisert. Flere fabrikker, deriblant «Kawe», «Ginovker», «Brandmann» og «Klausson» ble slått sammen under navnet *Kalev* i 1948. Selskapet var den ledende sukkertøysprodusenten i Sovjetunionen. Selskapet ble privatisering i 1995 og børsnotert i Tallinn i 1996.

Produksjonen skjer siden 2003 i Põrguvälja  i Rae kommune, i hovedstadsfylket Harjumaa. Før dette skjedde all produksjon i Tallinn.

I 2006–07 hadde selskapet en årsomsetning på 925,7 mill kroon, eller 59,2 mill euro. Selskapet har omtrent 800 ansatte. På 2000-tallet har Kalev kjøpt opp andre virksomheter, og utviklet seg til et holdingselskap for matvareindustri og eiendomsutvikling.

## Referanser


## Eksterne lenker
* 
* Kommersant – Vladimir Gand, 2003: «Estonia, Sprats in Liqueur».
Stenotritidae

* *[[Ctenocolletes]]*
* *[[Stenotritus]]*

**Stenotritidae** er en biefamilie som tilhører Vepser. De finnes bare i Australia hvor det er kjent 21 arter fordelt på to slekter.

## Utseende
Dette  er middels til store bier (12–20&nbsp;mm). *Stenotritus pubescens* er en kraftig bie, tett kledt med gylne hår.

## Levevis
Stenotritidae er solitære, det vil si enslig-levende, bier. Hunnene graver ut reir i jordbakker, disse begynner med en loddrett, sementert sjakt som har flere blindt-endende sideganger og nederst et kammer med runde klumper av pollen som muligens blir holdt sammen med honning. Larvene lever på dette pollenet.

## Utbredelse
Gruppen finnes over mesteparten av Australia unntatt de tropiske områdene i nord.

## Systematisk inndeling
Tidligere ble Stenotritidae regnet til familien Colletidae.

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Gruppen bier, Apiformes
****** Familien Stenotritidae
******* Slekten *[[Ctenocolletes]]* Cockerell
******* Slekten *[[Stenotritus]]* Smith
## Eksterne lenker
*
Anca Petrescu

**Mira Anca Victoria Mărculeț Petrescu** (født 20. mars 1949 i Sighişoara, død 30. oktober 2013 i București) var en rumensk arkitekt og politiker.

Anca Petrescu var 28 år gammel da hun deltok i arkitektkonkurransen om å bygge Parlamentspalasset i București. Etter at den første sjefsarkitekten, Cezar Lǎzǎrescu (1923-1986), falt i unåde hos Nicolae Ceaușescu, overtok hun som sjefarkitekt for en gruppe på flere hundre arkitekter (700 etter noen kilder,eller 300 etter andre kilder,eller 200 etter atter andre kilder).

Mellom 2004 og 2008 representerte hun det ultranasjonalistiske partiet *Partidul Romania Mare* («Storromaniapartiet») i parlamentet. 

Den 5. august 2013 ble hun alvorlig skadd i en bilulykke og døde den 30. oktober samme år.
## Referanser
Papirindustri

**Papirindustri** utfører masseproduksjon av cellulose, papir og papp, og er en den yngste bransjen innenfor treforedlingsindustrien. Papirindustrien avløste et papirhåndverk som i oldtiden og middelalderen ikke maktet å utbre papir og bøker utover en smal elite av brukere. Først med industrialiseringen av papirproduksjonen på 1800-tallet ble papir et produkt som nådde de brede lag av befolkningen, og revolusjonerte kommunikasjonen. 

Papirindustrien er kraftkrevende og regnes som prosessindustri. Den har oftere enn andre skogsbaserte industrier (skipsbygging, møbelindustri) vært etablert nær råstoffkilden av vesentlig barskog. Langtransport av råvaren er plass- og kostnadskrevende og har derfor ikke svart seg økonomisk. Derfor ble industrien stor i det nordlige og sørlige barskogbeltet representert ved Norge, Sverige, Finland, Estland, Russland, Japan, Canada, USA, og New Zealand.  

I Norge ha papirindustrien vært konsentrert til Østlandet og Trøndelag, med de store skogeierforeningene som pådrivere og etter hvert eiere av fabrikkene. Selskapet Norske Skog er etablert av de regionale skogeierforeningene, mens den norske industrigründeren Wilhelm Gutzeit etablerte private anlegg i Drammen, deretter ved Glomma, i Finland og Russland. Han grunnla det norsk-finske selskapet som senere bar navnet *Enso-Gutzeit*, dagens Stora Enso. Norske Skog og Stora Enso er i dag blant verdens største papirprodusenter.

Norsk papirindustri har historiske produksjonsanlegg nær utløpene av Otra (Hunsfos), Skiensvassdraget (Union), Drammensvassdraget (Follum, Hurum, Tofte), Haldenvassdraget (Saugbruksforeningen) og Glomma (Peterson), samt i Nord-Trøndelag (Skogn). Lokaliseringen har vært styrt av behovet for tømmerfløting og utskiping.

## Eksterne lenker
* Papirindustri, global informasjonsside 
* «Pulp and Paper News»
* Papirindustri-selskaper i verden 
* Paper-Machinery.com «Paper Machinery» – webside for maskinutstyr til papirindustrien.
* Historien om norsk papirindustri
Tallinna Vesi

**Tallinna Vesi** eller ***Tallinn Vannverk*** er et estisk selskap som eier og drifter vannforsyningen i Tallinn. 90 % av drikkevannet kommer fra Ülemistesjøen, resten fra grunnvann. Selskapet er privatisert, er notert på børsen i Tallinn.

I 2007&ndash;08 var omsetningen i Tallinn Vannverk på 46 millioner euro.

## Eksterne lenker
* Tallinna Vesi – selskapets hjemmeside.
Dødsjakten (1977)

***Dødsjakten*** (originaltittel: *The Gauntlet*) er en amerikansk film fra 1977. Filmen er regissert av Clint Eastwood, som også spiller hovedrollen.

## Handling
Ben Shockley (Clint Eastwood), en alkoholisert, middelmådig politimann i Phoenix, sendes til Las Vegas for å eskortere vitnet Gus Malley (Sondra Locke) til en rettssak i Phoenix. Det viser seg snart at Malley er en prostituert som har informasjon om en viktig person innen mafiaen, som ikke har noen planer om å la henne vitne. Shockleys mistanker bekreftes når transportbilen sprenges i lufta og Mallys hus blir skutt i stykker. De må nå komme seg til Phoenix med livet i behold, og avsløre personen som vil drepe dem.

## Rolleliste
* Clint Eastwood &ndash; Detektiv Ben Shockley
* Sondra Locke &ndash; Augustina «Gus» Mally
* Pat Hingle &ndash; Manyard Josephson
* William Prince &ndash; Politimester Blakelock
* Bill McKinney &ndash; Konstabel
* Michael Cavanaugh &ndash; Feyderspiel

Det var opprinnelig meningen at hovedrollene skulle spilles av Steve McQueen og Barbra Streisand, men bråk og krangling mellom de to tvang McQueen til å trekke seg. Eastwood tok over produksjonen og erstattet senere Streisand med Locke og brukte sitt eget produksjonsteam.

## Eksterne lenker
*
Saku

**Saku Õlletehas AS** eller bare ***Saku*** er et estisk bryggeri som produserer øl. Det har hovedkvarter og produksjonsanlegg i byen Saku i Harjumaa. Bryggeriet ble grunnlagt i 1820, og er det eldste og største av Estlands seks gjenværende bryggerier. 

I 2007–08 var omsetningen på 59 millioner euro.

## Eksterne lenker
*
Christian Sundt

**Christian Gerhard Ameln Sundt** (*C. Sundt*) (født 1. juli 1816 i Bergen, død 26. februar 1901 i Bergen) var en norsk forretningsmann, skipsreder og filantrop. Arnljot Strømme Svendsen beskriver ham i *[[Norsk biografisk leksikon]]* som «Bergens fremste selvgjorte rikmann, mangfoldige samfunnsstøtte, utrettelige velgjører og ukronede overhode» i siste halvdel av 1800-tallet.

Sundt bygget opp en stor formue som handelsmann, og begynte etterhvert som privatbankier og investerte store deler av formuen i skipsfarten. Bl.a. var han en av eierne av Det Bergenske Dampskibsselskab og direktør i den første Amerikalinjen (1871). Han donerte store beløp til sosiale, kulturelle og vitenskapelige formål.

C. Sundts gate på Strandsiden i Bergen er oppkalt etter ham (1903). Han var kommandør av 1. klasse av St. Olavs Orden (1901), ridder av Dannebrogordenen og av Nordstjerneordenen. Departementet innstilte ham i 1901 til Borgerdådsmedaljen i gull, som første bergenser, men han døde før saken nådde statsråd.

Christian Sundt var tremenning til Eilert Sundt og morfar til Christian Smit.

## Referanser


## Se også
* Sundt varemagasin
Séraphin Couvreur

**Séraphin Couvreur** (valgt navn: , født 14. januar 1835 i Varennes i Somme i Frankrike, død 19. november 1919 i Xianxian i Zhili i Kina) var en katolsk prest og kinamisjonær tilhørende jesuittordenen. Han redigerte store oppslagsverker og oversatte flere av de kinesiske klassikere og andre verker. Han utviklet det innen det franskspråklige område lenge enerådende transkripsjonssystem, EFEO-transkripsjonen av kinesisk.

## Liv og virke
### Bakgrunn
Etter studier i Amiens trådte han inn i jesuittordenen i september 1853. Etter ytterligere studier i Vals og Laval ble han ordinert til prest i 1867. Han underviste i grammatikk i Amiens, men bad om å bli sendt til misjonene i Kina.

### I Kina
Han ankom i april 1870 og ble etter språkopplæring i Hejian og en tid som sogneprest, ble professor ved presteseminaret i Xianxian. Det var i det apostoliske vikariat Xianxian (Sien Hsien) han tilbragte det meste av sitt liv i Kina.

Klar over behovet for å styrke misjonærenes språkopplæring utviklet han en latinsk-kinesisk ordbok i 1877. Deretter fulgte en rekke andre ordbøker: En fransk-kinesisk, en kinesisk-fransk, og tospråklige oversettelser (fransk og latin) av de fem klassikere og fire bøker. Mange av disse verkene er blitt gjenopptrykt en rekke ganger, for eksempel i Paris og i Taipei.

Han samarbeidet med École française d'Extrême-Orient og utviklet skolens transkripsjon av kinesisk (1902), som fikk meget stor gjennomslagskraft særlig innen det franske språk- og innflytelsesområde.

Couvreur mottok to ganger Stanislas Julien-prisen fra Académie des Inscriptions et Belles-Lettres i Paris.

## Verker
* *Dictionarium linguae Sinicae Latinum* (1877)
* *Choix de documents* (4. utg., 1906) 
* *Dictionarium Sinicum et Latinum* (2. utg., 1907)
* *Dictionnaire Français-Chinois* (2. utg., 1908)
* *Seu Cheu: Les Quatre Livres* (2. utg., 1910)
* *Dictionnaire classique de la langue Chinoise* (3. utg., 1911)
* *[[Liji|Li Ki]] ou memoire des bienseances* 2 bd. (2. utg., 1913)
* *[[Vår- og høstannalene|Tch'ouen Ts'iou]] et [[Tso Tchouan]]*, 3 bd. (1913)
* *Ceremonial* (1916)
* *[[Shijing|Cheu King]]* (2. utg., 1916)
* *[[Shujing|Chou King]]* (2. utg., 1916)
* *Guide de la conversation Francais-Anglais-Chinois. Guide to Conversation in French, English, and Chinese* (10. utg., 1920)
* *Geographie ancienne et moderne de la Chine* (2. utg., 1934)

## Se også
* Liste over kinamisjonærer tilhørende jesuittordenen

## Referanser


## Litteratur
*
Dødsjakten (1988)

***Dødsjakten*** (originaltittel *Shoot to Kill*, også kjent under tittelen *Deadly Pursuit*) er en amerikansk action/thriller fra 1988 med Sidney Poitier og Tom Berenger i hovedrollene. Regi er ved Roger Spottiswoode.

## Handling
Et gisseldrama går galt og gisselet drepes brutalt av gisseltageren. FBI-agenten Warren Stantin (Sidney Poitier) lover å gjøre alt for å sette morderen bak lås og slå. Jakten fører ham ut til villmarka og Rocky Mountains der han sammen med en menneskesky villmarksboer (Tom Berenger) slåss mot både tiden og naturen for å finne morderen før han klarer å passere grensen til Canada.

## Om filmen
Filmen ble innspilt Britisk Columbia i Canada våren og sommeren 1987.

;Anmelderne
Filmen ble godt mottatt av kritikerne, noe som gjenspeiles i at den har fått 100% på Rotten Tomatoes (2012). Den amerikanske filmanmelderen Roger Ebert gav den 3 av 4 stjerner.

Aftenpostens anmelder beskrev den som konvensjonell, men vellaget. Anmelderen i VG gav den terningkast fire.

;Publikum
Filmen innbrakte $29,3 millioner i USA. Den havnet på 37.-plass over de mest innbringende filmene i USA i 1988.

## Rollebesetning
* Sidney Poitier – Warren Stantin
* Tom Berenger – Jonathan Knox
* Kirstie Alley – Sarah Renell
* Clancy Brown – Steve
* Andrew Robinson – Harvey
* Ken Camroux – Charles Denham
* Frederick Coffin – Ralph
* Fred Henderson – Agent Owenby
* Samuel Hiona – Inspector Hsu
* Les Lannom – Sheriff Dave Arnett
* Robert Lesser – Agent Minelli
* Michael MacRae – Fournier
* Walter Marsh – Sam Baker
* Richard Masur – Norman
* Janet Rotblatt – Mrs. Berger
* Kevin Scannell – Ben
* Frank C. Turner – Austin Crilley

## Referanser


## Eksterne lenker
*
Liviko

**Liviko AS** er et estisk bryggeri som produserer brennevin og øl. Det har hovedkvarter og produksjonsanlegg i Tallinn, og ble grunnlagt i 1898.  Selskapet eksporterer en rekke kjente brands til 15 land.

I 2008 var omsetningen på 118 millioner euro.

## Eksterne lenker
* Liviko – selskapets hjemmeside.
Arco Vara

**Arco Vara** er et estisk selskap som driver eiendomsforvaltning og -utvikling. Selskapet er børsnotert i Tallinn og har hovedkvarter der.

I 2007&ndash;08 hadde selskapet en årsomsetning på 42,2 mill euro. 

## Eksterne lenker
* Arco Vara – selskapets hjemmeside.
Coop Pank

**Coop Pank** (1992–2017 **Eesti Krediidipank**) er Estlands fjerde største bank og den annen største som er i estisk eie. Banken har filialer i store deler av Estland. Den har hovedkvarter i Tallinn.

I 2007 hadde selskapet en årsomsetning på anslagsvis 12 mill euro, og et overskudd på 200 mill kroon.

## Eksterne lenker
* Coop Pank – selskapets hjemmeside.
Lutfi Kolgjini

**Lutfi Kolgjini** (født 1959) er en svensk travtrener og kusk, født i Kosovo, som er virksom ved Jägersros travbane i Malmö, Sverige. Han går ofte under kallenavnet «Ludde».
Gravebier

* Alocandrenini
* Andrenini
* Oxaeini
* Panurgini

**Gravebier** (Andrenidae) er en familie av solitære vepser. Den blir plassert i gruppen bier (Apiformes). Det er kjent over 2000 arter, ca. 450 av dem forekommer i Europa og ca. 40 i Norge.

## Utseende
Små til middelsstore bier, som oftest mørkt fargede, men ofte kledt med rødlige eller gulaktige hår. Et karakteristisk trekk er at de har to sømmer i ansiktet under antennene, de har gjerne også groper oppe på hodet nær fasettøynenes overkant. Dette er primitive trekk innen Apoidea. Gruppen Oxaeini er noe avvikende, store og langvingede arter.

## Levevis
Jordbiene er solitære bier, det vil si at de bygger reir hver for seg, men de kan danne store kolonier. Reirene graves inn i løs jord. De fleste er oligolektiske, det vil si at de samler pollen bare fra én eller noen få plantearter. De er derfor særlig verdifulle pollinatorer for de plantene det gjelder. Mange arter lever i ørkener og andre tørre områder.

## Utbredelse
Gruppen er kosmopolittisk, bortsett fra at de mangler i Australia.

## Systematisk inndeling

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Familien **jordbier**, Andrenidae
****** Gruppen Alocandrenini – bare én art
******* *[[Alocandrena porteri]]* Michener – Chile
****** Gruppen Andrenini – alle artene unntatt 9 tilhører *[[Andrena]]*
******* Slekten *[[Ancylandrena]]*
******* Slekten sandbier (*[[Andrena]]*) Fabricius, 1775 – over 1300 arter, nær 400 i Europa
******* Slekten *[[Euherbstia]]* – sjelden, bare i Chile
******* Slekten *[[Megandrena]]*
******* Slekten *[[Orphana]]* – sjelden, bare i Chile
******* Gruppen Oxaeini – 19 store arter, bare i Amerika
******* Slekten *[[Mesoxaea]]*
******* Slekten *[[Notoxaea]]*
******* Slekten *[[Oxaea]]*
******* Slekten *[[Protoxaea]]*
****** Gruppen Panurgini – 33 slekter, blant andre:
******* Slekten *[[Melitturga]]* Latreille, 1809 – 4 arter i Europa
******* Slekten *[[Panurginus]]* Nylander, 1848 – 12 arter i Europa
******* Slekten *[[Panurgus]]* Panzer, 1806 – 30 arter i Europa
******* Slekten *[[Perdita]] * – nær 800 arter, ikke i Europa

## Kilder
* Fauna Europaea (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
* Michener, C.D. (2000) The Bees of the World. http://books.google.no/books?id=bu_1gmY13FIC&pg=RA1-PA225&lpg=RA1-PA225&dq=Andrenidae&source=bl&ots=YF9CgcSEAd&sig=RF91J4byBtxPfWEc5ClnOLBdNtM&hl=no&ei=pHwASpGkDIuN_QbBmpyqBw&sa=X&oi=book_result&ct=result&resnum=4
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
* 
* Bilde av nordamerikansk art: http://lib.uky.edu/ETD/ukyento2004t00207/Apoidea/habitus/Andrenidae.pdf 
* Nordamerikanske arter: http://bugguide.net/node/view/4968
Erik Adielsson

**Erik Adielsson** (født 25. november 1974 i Hyby) er en svensk travkusk og førstekusk hos Stig H. Johansson.

Erik Adielsson vant i 2006 Hugo Åbergs Memorial på Jägersro med hesten *[[Citation (hest)|Citation]]*, en seier som han regner som den hittil største i karrieren. Samme år vant han også Oslo Grand Prix på Bjerke med *[[Mara Bourbon]]*.

Adielsson kjørte hesten *[[Victory Tilly]]* til seier i Jämtlands Stora Pris i dennes siste start.

Adielsson har i årene 2003-2007 kjørt inn drøyt 108 millioner svenske kroner og tatt over 1 000 seire.

## Svensk travderby 2008
I Svensk travderby 2008 kjørte Adielsson *[[Wellino Boko]]* som var andrefavoritt til seiren. Tross en meget tapper innsats, der *Wellino Boko* måtte løpe utenfor løpets favoritt, ble han knapt slått. Etter løpet beskrev Adielsson det som den største skuffelsen hittil i hans karriere.

## Filmografi
* 2006 – *[[Wallander – Det svake ledd]]* – som seg selv

## Referanser
Learning object metadata

**Learning Object Metadata**, forkortet **LOM** er en datamodell som vanligvis kodes i XML som brukes til å beskrive læringsobjekter og digitale læringsressurser. Hensikten med denne standarden er å forenkle utveksling, søk og gjenbruk av digitale læremidler. LOM brukes ofte i læringsplattformer (LMSer).

LOM-standardens offisielle navn er IEEE 1484.12.1 – 2002.

Norsk tilpasning av LOM-standarden kalles NORLOM
Fjelltun

**Fjelltun**  var en bibelskole i Stavanger. Den var eid av NLM, Norsk Luthersk Misjonssamband, og startet opp i 1974 og ble lagt ned i 2017. Skolen holdt til i egne lokaler på Kristianlyst. Bygget inneholdt også studentboliger med plass til i alt 60 studenter.
Skolen gav ut bladet *Fjelltun glimt* fire ganger i året.

## Referanser


## Eksterne lenker
*
Örjan Kihlström

**Örjan Kihlström** (født 1962) er en svensk travkusk. Han kjører i dag bare travløp og har ingen egen stall. Før han gikk over til å bli *[[catch driver]]* forsøkte han seg på en trenerkarriere, hvilket ifølge hans eget utsagn tok for mye tid i forhold til hva som ble prestert. 

Som catch driver har Kihlström lyktes godt i Sverige, med bl.a. seieren i Elitloppet med hesten *[[From Above]]* som fremste meritt. 

Örjan Kihlström vant Åby Stora Pris 2006 med *[[Red Chili Pirat]]* i to strake heat. Hesten trenes av Patrik Södervall på Halmstadtravet. Kihlström kjører i tillegg mange store løp i både Italia og Frankrike. Kjørestilen hans har gitt ham kallenavnet «gubben i lådan».

Kihlström har i løpet av de 5 årene 2003 – 2007 kjørt inn cirka 133 millioner svenske kroner og tatt over 900 seire. Kihlström anses å være en briljant taktiker. Han er forsiktig med hesten og forlanger ikke mere av den enn han vet at travhesten klarer. Kihlström vant i nesten hvert femte løp i 2007, hans seiersprosent ble 17% for hele året.

I 2008 har Örjan Kihlström frem til den 23. juli vunnet fem storløpsseire. Blant disse er Kungapokalen på Åby og Sprintermästaren på Halmstad med hesten *Dust All Over*, som trenes av Roger Walmann på Solvalla. 
Dessuten vant han Drottning Silvias Pokal på Åby og StoChampionatet på Axevalla med *Lie Detector*, trent av Stefan Hultman på Solvalla. 

Videre har Kihlström vunnet den åpne E3-finalen på Bergsåker med *Maharajah* også den trent av Stefan Hultman.
Kihlström har som femte svenske passert fire tusen innkjørte seire.

I 2008 gjør Kihlström det fortsatt bra, og i kvalifiseringen til Svenskt Travderby vant han med både *Lie Detector* og *Dust All Over*. Ved travgallaen den 16. januar 2009 på Rondo i Göteborg ble Kihlström valgt til årets kusk av hestesportjournalistene.
Jorma Kontio

**Erkki Jorma Kontio** (født 7. august 1953 i Uleåborg) er Finlands mest fremgangsrike travkusk gjennom tidene med over  seire, og er Nordens mestvinnende kusk gjennom alle tider. Han fikk kjørelisens som trettenåring, og tok sin første seier med hesten Ulla-Maija den 5. mars 1967. Den 22. juli 2007 tok han karrierens  seier med hesten *Vala Boko*. Den 21. februar 2012 tok han sin seier nummer  med hesten Victor Mile på Sundbyholmstravet i Eskilstuna.

Han var travtrener fra 1971-1993. men ble catch driver i 1994. han er nå virksom i Sverige som i sin blå og hvite dress.

## Eksterne lenker
* 
* Nettsted
Kirkjubøar kommuna

**Kirkjubøar kommuna** var en kommune på Færøyene. Den omfattet bygdene Kirkjubøur og Velbastaður sørvest på Streymoy, til sammen dekket den et areal på 38&nbsp;km². Den ble utskilt fra Suðurstreymoyar prestagjalds kommuna i 1930, og innlemmet i Tórshavnar kommuna i 2005. Kirkjubøar kommuna hadde ved innlemmelsen 230 innbyggere.

## Referanser
Norðradalur

**Norðradalur** (, dansk: *Nordredal*) er en bygd på Færøyene. Den ligger på nordvestkysten av Streymoy, omgitt av 400–600&nbsp;m høye fjell på tre kanter. Fra Norðradalur er det fri utsikt mot Koltur i sørvest. Norðradalur er en gammel jordbruksbygd basert på sau, melkekyr og slaktefe. Den 1. januar 2016 hadde Norðradalur 13 innbyggere.

Kirkelig har bygden Argja kirkja som sognekirke. Administrativt ble Norðradalur en del av Tórshavns landdistrikt i Suðurstreymoyar prestagjalds kommuna ved innføringen av det kommunale selvstyret på Færøyene i 1872. Etter flere kommunedelinger ble Norðradalur en del av Tórshavnar uttanbíggja kommuna i 1930. I 1978 ble Hoyvík og Hvítanes innlemmet i Tórshavnar kommuna, så resten av kommunen ble Argja kommuna. I 1997 ble også Argja kommuna innlemmet i Tórshavn. Norðradalur har hatt veiforbindelse siden 1960-tallet.

Norðradalur var kirkested frem til reformasjonen. Den eldste skriftlige kilden som nevner Norðradalur som bosted, er jordeboken i 1584. Den største gården i Norðradalur ble fra 1828 festet av sorenskriveren på Færøyene som embedsgård, men ble en vanlig kongsbondegård igjen innen århundreskiftet. 

## Referanser


## Eksterne lenker
*
Prajñāpāramitāsūtraen om den fullbyrdede rettferdighet

**Prajñāpāramitāsūtraen om den fullbyrdede rettferdighet** (kinesisk: *Fóshuō liăo yì bānruòbōluómìduō jīng*, 佛說了義般若波羅蜜多經; hangul: 요의반야바라밀다경) er en av de mindre prajñāpāramitātekstene, som er bevart i en oversettelse til kinesisk, foretatt av Dānapāla under det nordlige Song-dynastiet. Teksten er ikke bevart på sanskrit eller i tibetansk oversettelse.

## Referanser


## Se også
* Prajñāpāramitā
* Paramita
* Mahâyâna
Stanislas Chevalier

**Stanislas Chevalier** (født 1852 i Frankrike, død 1930) var en katolsk kinamisjonær tilhørende jesuittordenen. Han var den første direktør ved jesuittenes stjerneobservatorium i Shanghai (på Sheshan). Han er kjent for en rekke viktige astronomiske observasjoner. Han kartla øvre løp av Yangtzefloden fra Yichang til Pingshan, et strekk der man blant annet hadde de tre kløfter, og publiserte i 1899 et vakkert folioatlas med 64 blader over elvens løp. 

En gate i den franske konsesjon i Shanghai ble oppkalt etter ham.

## Se også
* Liste over kinamisjonærer tilhørende jesuittordenen

## Referanser
Charlottenlund Travbane

**Charlottenlund Travbane** er en travbane i København-forstaden Charlottenlund på Sjælland i Danmark. Travbanen har arrangementer cirka 1 gang ukentlig. Ved travbanen ligger de to restaurantene *Restaurant Pegasus* og *Restaurant Skjoldgården*.

Charlottenlund Travbane ble oppført i 1891 av Det Danske Travselskab. De opprinnelige bygningene og stallene er tegnet av Gotfred Tvede.

## Referanser
 
 
 

## Eksterne lenker
*